|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-22/6/2019-02 | | Датум: 19.04.2019. године | | Немањина 22-26, Београд | |

На основу члана 63. став 1. и члана 54. Закона о јавним набавкама („Сл. Гласник РС“ број 124/12, 14/15 и 68/15) комисија за јавну набавку обавештава сва заинтересована лица у поступку да је извршена измена и допуна конкурсне документације за јавну набавку – Услуга Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“, ЈН број: 10/2019

**ИЗМЕНА И ДОПУНА КОНКУРСНЕ ДОКУМЕНТАЦИЈЕ БРОЈ 1**

**На страни 112. Конкурсне документације, Модел уговора, мења се текст:**

**VII**

**МОДЕЛ УГОВОРА**

**Уговор о пружању стручног надзора- консултанта (Надзорног органа) на реализацији Пројекта „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“**

Закључен између уговорних страна:

**1. Република Србија**, **Министарство грађевинарства, саобраћаја и инфраструктуре** са седиштем у Београду, улица Немањина број 22-26, ПИБ 108510088, матични број 17855212, које представља потпредседница Владе и министарка Проф. Др. Зорана Михајиловић (у даљем тексту: **Наручилац**)**;**

**2. ИНФРАСТРУКТУРА ЖЕЛЕЗНИЦЕ А.Д. Београд,** Немањина број 6., матични број 20132248, ПИБ 104260456, које заступа в.д. директора Мирољуб Јевтић, дипл.грађ.инж. (у даљем тексту: **Инвеститор**);

и

**3.**  , , Улица

број , матични број , ПИБ

, број рачуна , отворен код

, које заступа

(у даљем тексту: **Пружалац услуге**).

**Чланови групе понуђача:**

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Подизвођачи:**

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Уговорна страна су појединачно Наручилац, Инвеститор и Пружалац услуге у зависности од контекста, а “Уговорне стране” су Наручилац и Инвеститор и Пружалац услуге.

**Члан 1.**

Уговорне стране сагласно констатују:

* да је Закључком Владе 05 број: 401-843/2019 od 31.01.2019. године, Влада дала сагласност да Министарство грађевинарства, саобраћаја и инфраструктуре преузме обавезе по уговору који се односи на капиталне издатке и захтева плаћање у више година за капитални пројекат „Пројекат мађарско-српске железнице“.

-да је **Наручилац**, на основу члана 32. Закона о јавним набавкама („Службени гласник РС”, бр. 124/12, 14/15 и 68/15 у даљем тексту:ЗЈН),Одлуке о о покретању поступка јавне набавке број: од . године, спровео отворени поступак јавне набавке број **10/2019,** чији је предмет набавка Услуге **стручног надзора- консултанта (Надзорног органа) на реализацији Пројекта „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“;**

-да је **Пружалац услуге** доставио понуду број \_\_\_\_\_\_\_\_ од \_\_\_\_\_\_\_\_\_ 2019. године, заведено код Наручиоца под бројем \_\_\_\_\_\_\_\_ од \_\_\_\_\_\_\_\_\_ 2018. године, која се налази у прилогу уговора и саставни је део уговора;

-да је **Наручилац** у складу са чланом 107. став 3. и члан 108. ЗЈН, на основу понуде Пружаоца услуге и Одлуке о додели уговора број \_\_\_\_\_\_\_\_ од \_\_\_\_\_\_\_\_\_ 2019. године, изабрао понуду Пружаоца услуге за набавку услуге стручног надзора- консултанта (Надзорног органа) на реализацији Пројекта „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“ ( у даљем тексту:„Пројект“).

**ПРЕДМЕТ УГОВОРА**

**Члан 2.**

Предмет уговора је пружање услуге **стручног надзора- консултанта (Надзорног органа) на реализацији Пројекта „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“** а према условима овог уговора што обухвата следеће услуге и то:

* стручног надзора према члану 153 Закона о планирању и изградњи
* консултантга према функцијама (надзорног органа-инжењера) дефинисаним у Комерцијалном уговору о модернизацији и реконструкцији мађарско-српске железничке пруге на територији Републике Србије, деоница Београд Центар-Стара Пазова (у даљем тексту: Комерцијални уговор), према обиму одређеном у конкурсној документацији, понуди број и овом уговору,
* као и сваки други рад који прати ове активности и разумно намеће као део Услуга.

Извршење Услуге је у директној зависности од обима, степена и статуса реализације Комерцијалног уговора који је закључен између Инвеститора и Извођача радова на Пројекту према FIDIC општим условима уговора за грађевинске и инжењерске радове које је пројектовао инвеститор (Harmonized Edition of the Condition of Contract for Construction, издање 2005) и уз примену Српског права као уговорног права Комерцијалног уговора.

Пружалац Услуга је у обавези да благовремено доставља Наручиоцу предлоге о усклађивању обима Услуга са ситуацијом у којем се налази реализација Комерцијалног уговора. Наручилац је у обавези да у разумном року, до 7 дана, донесе одговарајућу одлуку о достављеном предлогу. За потребе доношења ове одлуке Пружалац Услуга је у обавези да неодложно достави све захтеване додатне информације, извештаје или документацију.

**УСВОЈЕНИ ИЗНОС ЗА ПРУЖАЊЕ УСЛУГА**

**Члан 3.**

Укупно уговорену цену чине:

* Цена услуге вршења стручног надзора из члана 2. овог Уговора са свим пратећим трошковима, без пореза на додату вредност, у износу од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара;
* Порез на додату вредност у износу од \_\_\_\_\_\_\_\_\_\_\_\_\_\_\_\_\_\_\_\_\_\_динара;
* Укупна уговорена цена износи\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара);

Уговорена цена је фиксна и не може се мењати до окончања извршења уговора.

Усвојен износ за пружање Услуга се одређује као паушални износ. Јединичне цене из Понуде су фиксне и не подлежу промени без обзира на наступање било којих околности и промена након закључења Уговора.

Укупна уговорена цена је цена у којој су укалкулисани сви трошкови за рад, материјал, транспорт, друштвене обавезе, доходак, припремне радове, режију, осигурање делатности, испитивање и доказивање квалитета, трошкови заштите у време вршења стручног надзора и сви други издаци Пружаоца услуге неопходни за потпуно довршење уговорених обавеза.

Стварна цена („СЦ“) ће се утврђивати путем ситуација (месечне привремене ситуације и окончана ситуација) а на бази евиденције о извршеним Услугама у одговарајућем проценту у односу на своју укупно понуђену цену, у зависности од процента извршења радова Извођача радова на градњи објекта. Да би се ова евиденција водила, Пружалац Услуга је у обавези да подноси Наручиоцу недељне и месечне извештаје о извршеним Услугама на оверу. Извештаји ће бити прихваћени односно оверени од стране Наручиоца у складу са стварно извршеним обимом Услуга.

Месечни извештаји се подносе последњег дана у месацу за протекли месец, а Наручилац је у обавези да их преконтролише и сагласно стварно извршеном обиму Услуга овери у року од 5 дана. Овера месечних извештаја се врши у оквиру рокова за оверу и плаћања ситуација.

Извештаји ће се сачињавати према обрасцу којег одобри Наручилац.

Од 1-ог до 5-ог у текућем месецу Пружалац Услуга ће доставити предлог обрачуна ситуације за Услуге извршене у претходном месецу. Предлог се доставља уз извештаје и другу пратећу документацију, која се захтева, у којем Пружалац Услуга уноси износе које предлаже да буду оверени и плаћани. Наручилац ће, на основу података из извештаја и захтеване пратеће документације, прихватити или одбити ове предлоге или их кориговати,

Предлог ситуације ће се сачињавати према обрасцу којег одобри Наручилац. Наручилац може у свакој привременој ситуацији вршити исправке или измене које је требало извршити у некој од претходних привремених ситуација. Привремена ситуација неће се сматрати документом који потврђује прихватање, одобрење, сагласност или задовољство Наручиоца о извршеним Услугама.

**ДИНАМИКА И НАЧИН ПЛАЋАЊА**

**Члан 4.**

Наручилац се обавезује да Пружаоцу услуге врши плаћање на следећи начин:

**Aвансно плаћање у износу (до 10%) од укупно уговорене цене са ПДВ-ом.** Плаћање аванса вршиће се у року до 45 дана, у складу са Законом о роковима измирења новчаних обавеза у комерцијалним трансакцијама („Службени гласник РСˮ, број 119/12), од дана када Пружалац услуге достави Наручиоцу:

* предрачун (авансна ситуација према обрасцу којег одобри Наручилац) у 6 (шест) истоветних примерака,
* банкарску гаранцију за повраћај аванса из члана 7. овог уговора,
* банкарску гаранцију за добро изршење посла из члана 7. овог уговора,
* полисе осигурања из члана 8. овог уговора.

Правдање аванса вршиће се тако што ће почев од прве привремене ситуације, износ стварно извршених Услуга у месецу на које се ситуација односи, умањивати најмање 15℅ од вредности испостављене привремене ситуације, па све до његовог коначног правдања. Пружалац услуге је у обавези да цео износ примљеног аванса оправда закључно са последњом привременом ситуацијом. Уколико се повраћај аванса не изврши закључно са последњом привременом ситуацијом или пре раскида, целокупна неисплаћена разлика одмах доспева за плаћање према Наручиоцу.

**Остатак од укупно уговорене цене са ПДВ-ом плаћа се путем (месечних привремених ситуација и окончане ситуације) у износима који ће бити сразмерни проценту реализације изведених и фактурисаних радова над којима је извршен стручни надзор, одобрен и потписан од стране надзорног органа у складу са ситуацијама Извоћача радова и окончаном ситуацијом.**

Наручилац се обавезује да изабраном Пружаоцу услуге врши плаћања по испостављеним ситуацијама у року до 45 дана од дана пријема исправно испостављене ситуације у складу са Законом о роковима измирења новчаних обавеза у комерцијалним трансакцијама („Службени гласник РС“, бр.119/12 и 68/15), под условом да је Пружалац услуге доставио банкарску гаранцију за добро извршење посла и полисе осигурања.

Под исправно испостављеном ситуацијом сматра се ситуација која поседује сва обележја рачуноводствене исправе у смислу одредаба Закона о рачуноводству и ревизији („Службени гласник РСˮ, број 46/2006, 111/2009, 99/2011 - др. закон и 62/2013 - др. закон), пореских прописа и других прописа који уређују ову област и уз коју је Наручиоцу достављен Извештај о извршеној услузи, на које је претходно прибављена сагласност Инвеститора.

Уколико изабрани Пружалац услуге испостави ситуације које у неком елементу не испуњавају услове да буду прихваћене као рачуноводствена исправа и/или не достави Извештај о извршеним Услугама за период за који испоставља ситуацију и/или није претходно прибављена сагласност Инвеститора, исте неће бити прихваћене као основ за плаћање по овом уговору и биће враћене Извршиоцу у року од 10 (десет) радних дана од дана њиховог пријема, ради отклањања уочених недостатака и/или неправилности.

Наручилац је у обавези да неспорни износ испостављене ситуације, овери у року од 15 дана од дана добијања исправне ситуације.

Плаћање ће се вршити искључиво на рачун Пружаоца услуге \_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_.

Уколико Извођач радова не изводи радове Пружалац услуге у том периоду неће исказивати трошкове према Наручиоцу.

Чим то буде могуће, након завршетка свих Услуга, Пружалац Услуга ће поднети Наручиоцу на разматрање нацрт окончане ситуације са потребном пратећом документацијом, у коме се детаљно приказује вредност свих извршених Услуга. Пружалац Услуга може унети и било који додатни износи за које Пружалац Услуга сматра да му се дугују по овом Уговору. Од износа ове ситуације биће одбијен износ за било која потраживања, одштете, трошкове и издатке на које Наручилац може стећи право по овом Уговору. У року од 7 дана од дана пријема поменутог предлога Наручилац и Пружалац Услуга ће, уколико је потребно, извршити измене о којима се међусобно договоре. Пружалац Услуга ће након тога припремити и доставити Наручиоцу усаглашену коначну верзију окончане ситуације. Усаглашени обрачун ће се сматрати као „окончана ситуација и исти ће бити оверен од стране Наручиоца. Преостали износ (уколико постоји), по основу коначне ситуације, који Наручилац треба да плати Пружаоцу Услуга или који Пружалац Услуга треба да плати Наручиоцу ће бити плаћен у року од 15 дана од дана када је окончана ситуације оверена од стране Инвеститора. Окончана ситуација представља потпуно и коначно регулисање свих износа плативих по овом Уговору или у вези с њим.

**РОК ИЗВРШЕЊА УСЛУГЕ**

**Члан 5.**

5.1 Пружалац услуге је дужан да све уговорене обавезе врши у периоду и обиму у зависности од реализације Комерцијалног уговора о пројекту „Пројекат мађарско – српске железнице“, у даљем тексту: **Комерцијални уговор.**

5.2. Уговорени период („УП“) за вршењеУслуга почиње од дана ступања на снагу Уговора и траје закључно до 31.12.2021 године .

5.3. Овај период се може мењати у зависности трајања Комерцијалног уговора, који се сагледава у односу на дана када се заврши поступак овере коначне ситуацие по Комерциалном уговору.

5.4 У случају евентуалног превременог раскида Комерцијалног уговора, УП се мења и траје до момента регулисања дејства раскида Комерцијалног уговора .

**СРЕДСТВА ОБЕЗБЕЂЕЊА**

**Члан 6.**

6.1. Пружалац услуге се обавезује да у року од 15 дана од дана закључења уговора, преда Наручиоцу (Министарству грађевинарства, саобраћаја и инфраструктуре Републике Србије):

**1. банкарску гаранцију за добро извршење посла**, која ће бити са клаузулама: неопозива, без права на приговор, безусловна и платива на први позив.

Банкарска гаранција за добро извршење посла издаје се у висини од 10% од УИУ без ПДВ-а, са роком важности који је 60 дана дужи од датума завршетка Услуге дефинисаног чланом 5 Уговора.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Пружалац услуге не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да о томе обавести Пружаоца Услуга . Поднета банкарска гаранциа не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

У случају продужења рока важења банкарске гаранције за добро извршење посла, износ те гаранције се не може смањити.

**2. банкарску гаранцију за повраћај авансног плаћања**, која ће бити са клаузулама: неопозива, без права на приговор, безусловна и платива на први позив. Банкарска гаранција за повраћај авансног плаћања издаје се у висини плаћеног аванса са ПДВ-ом, са роком важности који је 60 дана дужи од датума завршетка Услуге дефинисаног чланом 5 Уговора. Наручилац ће реализовати банкарску гаранцију за повраћај аванса у случају да Понуђач не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за Услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором.

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи односно ускладити са овом променом.

**ПОЛИСА ОСИГУРАЊА**

**Члан 7.**

7.1. Пружалац услуге је дужан да у року од 15 (петнаест) дана од дана закључења уговора Наручиоцу достави полису осигурања од професионалне одговорности у складу са Правилником о условима осигурања од професионалне одговорности („Службени гласник РС”, број 40/2015) и полису осигурања запослених од последица несрећног случаја, у свему према важећим законским прописима.

**ОБАВЕЗЕ И ОДГВОРНОСТИ ПРУЖАОЦА УСЛУГА**

**Члан 8.**

Пружалац Услуга ће почети са пружањем Услуга по пријему обавештења Наручиоца о отпочињању извршења Услуга и након тога ће без кашњења и за потребном експедитивношћу извршити обавезе предвиђене овим Уговором уз промену правила струке, примењивим стандарима и принципа савесности и поштења. Пружалац Услуга ће Услуге извршити тако да се у сваком тренутку обезбеди остваривање интереса Наручиоца према Комерцијалном уговору. Пружалац Услуга ће извршити све Услуге и сваки део Услуга према роковима који су дефинисани овим Уговором, и евентуалним продужецима који могу бити договорени у писаном облику између Наручиоца и Пружаоца Услуге у складу с овим уговором.

Наручилац има право да смањи или на други начин измени обим Услуга, достављањем одговарајућег обавештења Пружаоцу услуга са регулисањем дејства ових измена на рок за завршетак Услуга и СЦ (ако постоје) . Утицај на СЦ ће се регулисати уз примену јединичних цена из Уговора ако оне нису примењиве тада ће се примењивати принципи квантификација наведени у Комерцијалном Уговору. Ако, према мишљењу Пружалац Услуга, поменуто обавештење од стране. Наручиоца резултира значајним утицајима на рок за извршење Услуга и њевоце СЦ-е, Пружалац Услуга ће писмено у року од пет (5) радних дана од пријема од обавештења, доставити свој детаљан предлог и образложења о дејствима ових измена и утицаја.

У року од 5 дана дана од дана пријема обавештења Наручиоца о датуму отпочињања Услуга, Пружалац ће решењем именовати вршиоце стручног надзора (кључно и остало особље) као и свог представника ("Представник Пружаоца Услуга"-тим лидер/ФИДИК Инжењер) из Понуде, и у писаној форми доставити примењива и потребна овлаштења и дужности комплетног особља Пружаоца Услуга према овом уговору. После тога сматраће се да све инструкције или упутства (било писмена или усмена) које је Наручилац даје овом представнику дате Пружаоцу Услуга. Именовање представника Пружалац Услуга и обим наведених овлашћења и дужности особља подлежу претходном писменом одобрењу Наручиоца. Одобрење Наручиоца за особу која је у функцији Представника Пружаоца Услуга може у сваком тренутку бити повучено у писаној форми и у том случају Пружалац Услуга ће у најкраћем могућем року након тога и без трошкова за Наручиоца извршити замену представника или другог особља и предложити нова именовања. Све трошкове настале од стране Наручиоца као резултат било каквог кашњења које је било узроковано или може бити узроковано заменом представника или другог особља Пружаоца Услуга сноси Пружалац Услуга.  
  
 Пружалац Услуга ће бити одговоран Наручиоцу за поступке, неиспуњење обавеза и пропусте Представника Пружаоца Услуга и његовог кључног и осталог особља, као да су то радње, неиспуњење обавеза и пропусти самог Пружаоца Услуга. Сходно томе, ниједна активност Представника Пружаоца Услуга не ослобађа Пружаоца Услуга од било каквих обавеза или одговорности по овом Уговору  
  
 Пружалац Услуга ће обезбедити и ангажовати искључиво кључно и остало особље прихваћено из понуде.

Наручилац има право да се противи и захтева од Пружаоца Услуга да одмах уклони било коју особу запослену или именовану од стране Пружаоца Услуга у вршењу Услуга, било да се она налази на Пројекту или другде, који је, по мишљењу Наручиоца, одговоран за непримерено или непрофесионално понашање или је некомпетентан или је извршио одређене пропусте у обављању својих дужности и овлашћења или било која друга врста понашања за Наручилац сматра да је неподобно. Пружалац Услуга ће одмах организовати да било која особа која је тако уклоњена буде замењена у року од четрнаест (14) дана након таквог уклањања, без права Пружаоца услуга да захтева било какве трошкове од Наручиоца у вези замене коју је одобрио Наручилац. Све трошкове Наручиоца настале као резултат било каквог кашњења које је било или може бити узроковано таквим уклањањем и замјеном сноси Пружалац Услуга.  
  
 Пре почетка пружања Услуга, Пружалац Услуга ће обезбедити и одржавати их на снази, сва потребна одобрења, лиценце и сагласности која се захтевају позитивном регулативом или овим Уговором. Пружалац Услуга ће прибавити и сва додатне лиценце, одобрења и сагласности неопходна за реализацију овог Уговора.

**ОБИМ УСЛУГА**

**Члан 9.**

Обим Услуга за које је Пружалац услуга одговоран су дефинисани документацијом Јавне Набавке с тим да се врши прецизирање и утврђују следећи услови:

Пружалац услуга ће добити посебну сагласност (одобрење) Наручиоца издавања инструкције Извођачу која :

а) резултира повећањем Уговорене Цене (“Contract Price”);  
б) резултира продужењем времена за завршетак Радова;  
ц) који мења обим, карактер или квалитет радова;  
д) за употребу привремених сума (“Provisional Sum”),  
е) Пренос овлашћења **тим лидера** на друге чланове особља Пружаоца услуге;

ф) Измена Уговорене цене проузроковане вишком радова када вишак количина изведених радова проузрокује измену већу од 10% цене појединачне позиције, или када је утицај измене на укупну уговорену цену радова већи од 0,1%.

(г) Одобравање захтева Извођача за подуговарање радова.

Без обзира на ову обавезу добијања одобрења, ако је према мишљењу Пружаоца услуга настала ванредна ситуација која утиче на безбедност живота и Радова или суседне имовине, он може, без ослобађања Извођача од било које његове обавезе и одговорности према Комерцијалном уговору, наложити Извођачу да изврши све активности које могу, по мишљењу Пружаоца услуга, бити неопходне да се смањи или смањи овај ризик,

Пружалац услуга нема овлашћења да измени Комерцијални уговор,

Пружалац услуга нема овлашћења да ослободи било коју Страну од било које дужности, обавеза или одговорности по Комерцијалном уговору,  
 Пружалац услуга ће сходно ускладити начин обављања својих услуга са процедурама наведеним у Комерцијалним уговором,

Сви ресурси Пружаоца услуга потребни за пружање Услуга биће лоцирани у просторијама на Пројекту, које је Наручилац одобрио у писаној форми. Под условом да просторије на Пројекту нису доступне за коришћење од стране Пружаоца услуга након издавања сертификата о пријему Радова, Пружалац услуга, односно његов персонал биће смештен по налогу Наручиоца,

Услуге описане у овом Уговору ће бити вршене ​​на Градилишту Пројекта и на било којој другој локацији која буде додата према инструкцији Наручиоца,

Услуге Пружаоца услуга се односе ​на све грађевинске радове, укључујући привремене радове, радове на пројектовању и изградњи, специфичне радове и номинованих подизвођача,

Пружалац услуга је одговоран за припремање целокупне комуникација по Комерцијалном уговору, осим у посебним случајевима у којима је предвиђена директна комуникација између Извођача и Инвеститора/Наручиоца,

Пружалац услуга је одговоран за припремање целокупне комуникације према овом Уговору са Инвеститором/Наручиоцем.  
  
 Пружалац услуга, уз евентуална ограничења наведена у овом Уговору, обавља активности надзора и делује као Инжењер (“Engineeр”) у складу са:  
• FIDIC општим условима уговора за грађевинске и инжењерске радове које је пројектовао инвеститор (Harmonized Edition of the Condition of Contract for Construction, издање 2005)

• Посебним уговорним условим Комерцијалног уговора

• Осталим релевантним одредбама Комерцијалног уговора

9.1.2 Припрема, у сарадњи са Наручиоцем, план имплементације пројекта (“Project execution plan”) за реализацију Пројекта који представља циљеве Пројекта, улоге и одговорности чланова тима Пружаоца услуга, процесе и процедуре и општи оквир за управљање Пројектом. Одмах по добијању обавештења о отпочињању услуга Пружалац услуга ће сачинити „Иницијални извештај“ („Inception Report“) са следећим садржајем:

[ЦИЉ, СВРХА & ОЧЕКИВАНИ РЕЗУЛТАТИ](#_Toc488363959)

[Општи циљеви](#_Toc488363960)

[Сврха уговора](#_Toc488363961)

[Резултати који треба остварити Консултант](#_Toc488363962)

[Иницијална фаза](#_Toc488363963)

[Фаза изградње](#_Toc488363964)

[Гарантни период](#_Toc488363965)

[Дужности & Ризици](#_Toc488363966)

[Пројектни календар уговора за услуге и радове](#_Toc488363967)

[Коментари надзора о пројектном календару радова**Error! Bookmark not defined.**](#_Toc488363968)

Учесници на [Пројект](#_Toc488363969)у

[Финансирање](#_Toc488363970)

[Наручиалц посла](#_Toc488363971)

[Институција Корисника (Корисник)](#_Toc488363972)

[Крајњи корисник](#_Toc488363973)

[Остали релевантни учесници и институције учеснице](#_Toc488363974)

[Пружалац услуга / Надзор](#_Toc488363975)

[Кључно особље Надзора](#_Toc488363976)

[Помоћно особље](#_Toc488363977)

[Организациона шема пројекта и састав институција](#_Toc488363978)

[Организациона тела Пројекта](#_Toc488363979)

[Затечено стање (Статус Qуо)](#_Toc488363980)

[Затечено стање Пројекта на почетку његове реализације](#_Toc488363981)

[Затечено стање уговора о услогама](#_Toc488363982)

[Одобравање “Експерти који нису кључни”](#_Toc488363983)

[Канцелариски смештај](#_Toc488363984)

[Измене предложеног приступа надзора](#_Toc488363985)

[Детаљна динамика изградње](#_Toc488363986)

[Детаљна динамика извођања радова за укупни период Пројекта](#_Toc488363987)

[Предвидиви проблеми и мере за ублажавање/превазилажење](#_Toc488363988)

[Резултати пројекта / Извештаји](#_Toc488363990)

[Структура трошкова и споредних издатака](#_Toc488363991)

Свеобухватни регистар ће се користити за праћење статуса целокупне документације која се формира током реализације Пројекта,

Размотра елаборате о организацији Градилишта и њихову имплементацију што укључује ​​разматрање канцеларијског простора на Градилишту, привремених инсталација, складишта материјала и магацинског простора, радних простора, механизације, приступа возилу / излаза, објеката и опреме за обезбеђење и контроле приступа, ограде а, заштите суседне имовине, контрола ерозије, опреме за прање возила и означавање локације. Елаборат ће бити предмет неопходних дозвола и усклађен са прописима, и исти ће се ажурирати на периодичној основи како би се уврстале све настале промене у планирању Пројекта и мобилизацији додатних подизвођача,

Разматра и одобрава усклађеност средстава обезбеђења и осигурања по Комерцијалном уговору. Пружалац услуга ће благовремено обавестити Наручиоца о свим неопходним изменама ових докумената (нпр. продужење периода важења).  
 Издаје привремене, окончане и коначни сертификат о плаћању који укључује потврду таквих сертификата са потписом представника Инжењера и печатом компаније.

Наручиоцу ће пружити потпуну анализу било којих упућених варијација или предлога Извођача за варијације (укључујући и оне под вредносним инжењерингом „Value Еngeеnering“), како би се осигурало да је Наручилац у позицији да донесе квалитетне одлуке,

Поред улоге Инжењера у управљању клејмовима (“Claims”) као што је предвиђено одредбама Комерцијалног Уговора, Пружалац услуга ће благовремено обавестити Наручиоца о потенцијалним клејмовима Извођача и могућностима о њиховом превазилажењу,

Обавестиће Наручиоца о свакој могућности за клејмове Наручиоца и припремити одговарајуће улазне податке и документацију за такве клејмове,

Пружа разумну асистенцију Наручиоцу у случају било каквог поступка за решавања спорова у вези са Пројектом,

Обезбедиће особље за безбедност и здравље на раду као и заштиту животне средине (“ HSE”) према важећим прописима како би исти деловао у име Наручиоца током реализације Пројекта,

Припремаће нотификације у вези неусаглашених Радова са Комерцијалним Уговором (“NCN”) и достављати благовремено Извођачу, контролисати отклањање ових неусаглашености и потврђивати њихову корекцију,.

Последњег дана у месецу, Пружалац услуга треба да поднесе Месечни извештај (“Monthly Progress Report”), који ће укључити (као минимум података и информација):

• извештај о напретку рaдова:  
• графиконе, дијаграме и детаљне описе прогреса, укључујући сваку фазу пројектовања од стране Извођача (ако их има), друге Документе Извођача, набавку, производњу, испоруку на Градилиште, извођење радова и тестирање;  
• фотографије и / или видео снимке који приказују статус производње и напредак на и изван Градилишта;  
• за производњу сваког дела Постројења (“Plant”) и Материјала (“Materials”), назив произвођача, локацију производње, постотак напретка и стварне или очекиване датуме: почетак производње, извршених испитивања, тестирања (провера), отпреме и пријема на Градилиште;  
• евиденцију о ангажовању и присуству Пружалац Услуга и присуство на Градилишту;  
• евиденцију особља Извођача на Градилишту;  
• статистике и извјештаје о безбедности и здрављу;  
• евиденцију забележених несуклађености и статус њиховог решавања;  
• поређење стварног и планираног напретка, са детаљима о свим догађајима или околностима које могу неповољно утицати на завршетак радова у складу са Извођачевим програмом Радова и Временом за завршетак Радова и препорученим мерама / активностима које треба предузети како би се превазишла и регулисала кашњења.  
• тренутну финансијску позицију Радова;  
• процењене и стварне трошкове сваке варијације;  
• регистар клејмова;  
• предвиђање “cash flow”-a (финансијски план трошења средстава)  
 Тачан формат извештаја Пружаоца Услуга ће бити одобрен од стране Наручиоца.

Редовно праћење напретка извођења Радова и усклађености са Временом за Завршетак. Радова (“Датумом за завршетак Радова”(“ДЗР”)). Пружалац услуга ће прилагодити своје Услуге са укупним прогресом Радова и доставити Наручиоцу на одобрење,

Присуствује састанцима на Градилишту како би пратио и разматрао прогрес Радова и друга питања везана за изградњу,

Присуствује и када се сматра потребним организује техничке састанке укључујући вођење састанака и припрему и дистрибуцију записника,

Проверава и прати активности Извођача у вези са добијањем потребних дозвола, лиценци, сертификата и других докумената које Извођач треба да прикупи од надлежних органа и да надгледа њихово поштовање од стране Извођача,.

Предлагање могућих уштеда кроз промене у техничкој документацији или другим техничким решењима,

Размотра и одобрава приручнике за поступке извођача који се примјењују на Rадове, укључујући изјаве о методама извођења Радова (“Method Statamenst”) и прати спровођење и придржавање ових метода од стране Извођача.

Стара се да се Извођачу или Наручиоцу одговори одмах или у разумном року, ако није другачије договорено, у року од седам (7) календарских дана од достављања техничких питања, захтева за појашњења и слично,

Контролисати да ли постоје докази о квалитету материјала, опреме и инсталација у објекту и да ли постоји документација која доказује њихов квалитет (сертификати, атести и сл.). Извршава инспекцију материјала и опреме ван Градилишта по потреби,

Издавање Градилишних инструкција у складу са Комерцијалним Уговором,  
 Предлагање мера у вези потенцијалних клјемова Извођача и решавања истих,

Размaтрање и коментариаање било којег клејма Извођача као и давање савета о било којој могућности за клејмове Наручиоца и учествује у њиховој припреми односно припреми исте са потребном релевантном пратећом документацијом,

Пружалац услуга треба да укључи у месечне извештаје проценат локално набављених материјала у односу на увезене материјале,

Обезбеђује довољан персонал Пружаоца услуга које ће омогућити Извођачу да одржи напредак и заврши Радове у складу са Програмом Радова Извођача,

Издаје Извођачу инструкцију за узимање захтеваних узорака и прегледа узорке добијене од Извођача пре њихове употребе. Проверава да ли Извођач радова припрема и одржава евиденцију документације на Пројекту укључујући и документацију изведеног објекта ,

Припремите листе недостатака на Радовима и проверава процес отклањања недостатака од стране Извођача. Надзире и прегледа-потврђује Изведени пројект који је израдио Извођач.

Проверава и одобрава документацију изведеног објекта, приручнике за рад и одржавање и друге извештаје када их Извођач достави Наручиоцу у потребном броју примерака,

Разматра и одобрава Документе Извођача и процедуре наведене у Комерцијалном уговору,

Прегледа узорке и препоручује за одобрење Материјале и релевантне информације, пре него што Извођач користи Материјале у или за Радове:  
• стандардне узорке материјала произвођача и узорке који су наведени у Комерцијалном уговору, и то о трошку Извођача, и  
• било који додатни узорак,

Потврђује да је извођење радова извршено у складу са важећим прописима, стандардима, законима и техничким нормама, укључујући и потврду да је Извођач доставио све нотификације и прибавио све друге дозволе, лиценце, као и потврде о непостојању приговора, и одобрења који се захтевају од стране било којег органа власти и закона у вези са извршењем и завршетком Радова, укључујући и отклањање свих недостатака који нису одговорност Наручиоца према под-клаузули 1.13 (а) ОУУ Комерцијалног уговора,

Током производње и изградње (на Градилишту и на другом месту), Пружалац услуга има право да испита, прегледа, изврши мерење и изда инструкцију за тестирање материјала и изведеног рада и да провери напредак производње Постројења („Plant“) и производње Материјала,

Потврђује да је извршење Радова предузето по прописима ХСЕ. Континуирано праћење извршења у складу са одобреним Матодологијом заштите на раду, а како је наведено у одобреном ХСЕ плану и / или да је обезбеђен сертификат о њиховом поштовању,

Учествовати у процесу решавања свих других питања која могу настати током изградње или извођења одређених Радова,

Припрема детаљну листу потребних тестова и испитивања у сарадњи са Извођачем и стара се да Извођач спроведе свеобухватни режим тестирања. Ово ће укључити преглед спецификација Комерцијалног уговора, укључујући испитиавање тла, бетона, челика, завршних радова, МЕП системе и специјалну опрему,

Издаје Извођачу инструкцију да изврши све тестове који су потребни према Комерцијалном уговору, присуствује свим таквим тестовима и проверава њихове резултате. Обавештава баговремено Наручиоца о предложеном датуму, времену и месту свих тестова како би омогућило присуство Наручиоца. Води евиденцију о свим таквим тестовима, укључујући и евидинцију о сертификатима тестирања,  
 Захтева понављање било којег од тестова ако рад на отклањању било каквог недостатка или оштећења може утицати на Радове,

Припрема извјештаје о неусклађености у вези са извођењем Радова из Комерцијалног уговора, прегледа и одобрава корективне мере и прати / евидентира њихову имплементацију. Извршава вредновање неусклађености у случају задржавања потребних износа у Привременим Ситуацијама за Плаћање, уколико Извођач не отклања неусклађеност у складу са инструкцијама,

Припрема и доставља Наручиоцу све податке и извештаје у складу са захтевима

Пријављеног тела - NoBo

Припрема документације за Пријављено тело за време фазе пројектовања, за време фазе извођења радова и након завршетка радова

Припрема прелиминарни извјештај о примопредаји,

Припрема сертификате о предаји Радова и Сертификата о извршеним радовима након истека Периода за отклањање недостатака,

Проверава, одобрава и вреднује количине у оквиру Варијација и / или измене у складу са одговарајућим одредбама Комерцијалног Уговора о и, где је могуће, постиже сагласности са Извођачем током трајања Радова,

Примјењује се на све грађевинске радове укључујући привремене радове, радове на пројектирању и изградњи, специјалистичке радове и именоване подизвођачке радове (укључујући и износе ПС)

Обавља преглед и одобрава Изврођачеве цртеже у складу са Комерцијалним Уговором и контролише да су Радови изведени тако да задовољавају и захтеве који се односе на унепред предвиђену сврху Радова и “ПГД”, захтевима Инвеститора/Наручиоца, техничких стандарда, техничких прописа, релевантних прописа, грађевинске дозволе и других законских захтева који се узимају у обзир за примењиве спецификација, техничких стандарда, грађевинске и еколошке прописе, те стандарде наведене у Цртежима и Спецификацијама, који се примјењују на Радове, или су дефинисани важећим законима,

Пружалац Услуга има обавезу да изврши интерпретацију и да појашњења за било који део техничке документације за унепред предвиђену сврху Пројекта и да упуства Извођачу за постизање квалитета предвиђеог у Пројектној Документацији,

Пружалац Услуга има обавезу да изврши преглед и одобри све спецификације материјала, радионичке цртеже, податке за производњу, узорке издате од стране Извођача и / или Наручиоца, извјештаје о прегледу и тестирању и свих других релевантних материјала које доставља Извођач који се односе на њихово ажурирања и ревизије,

Обавља преглед и даје одобрења радионичких цртежа и материјала достављених од стране Извођача у односу на техничку документацију (укључујући и њено ажурирања) ,

Извршава одобравање нових решења, опреме и материјала (према пројектованом квалитету) током изградње, како би се омогућио несметан рад Извођача радова и осигурало да се постигне квалитет предвиђен пројектном документацијом ,

Размотра и, где је то примерено, формално одобрава алтернативне предлоге од стране Извођача који нуде бенефит Пројекту у смислу времена, трошкова или квалитета. Преглед алтернативног предлога подноси се Наручиоцу, ради прихватања и пре формалног одговора Извођачу. Када су измене пројектне документације такве да мењају првобитну намену пројектне документације или утичу на грађевинску дозволу, Пружалац услуга ће о томе формално обавестити Наручиоца како би се поступало у складу са чланом 142 Закона о планирању и изградњи и одредбама 24-27 Правилника о обједињеној процедури електронским путем.

Обезбеђује правилну имплементацију пројектног концепта објкета, као и сарадњу са Извођачем у одабиру детаља технолошких и организационих решења за Радове,

Успоставља примерене поступке за идентификацију, пријављивање и отклањање недостатака током Периода за отклањање недостатака (“Defect Notification Period”(ДНП)) и за завршни преглед Радова пре издавања Сертификата о извршеним обавезама (“Performance Certificate”) узимајући у обзир потребу да се избегне ометање исправне функције и кориштења Радова,  
  
9.1.2. Извршава преглед и контролу Радова у месечним интервалима (или краћим интервалима који могу бити потребни) током ДНП-а и након тога по потреби:  
• Потврђује да су сви Радови који су преостали на дан издавања Потврде о пријему Радова завршени и да су отклоњени сви недостаци претходно пријављени Извођачу и  
• Идентификује било будуће недостатке и обавештава Извођача о таквим пронађеним недостацима;  
• подноси извештај у року од седам дана од сваке таквог прегледа и контроле наводећи детаље о стању извршених Радова, отклоњеним недостацима и назавршеним Радовима и неотклоњеним недостацима;  
• спроводи завршну инспекцију у примереном року пре завршетка ДНП-а а и пре издавања Сертификата о извршеним обавезама (“Performance Certificate”) којим се потврђује да су радови изведени и завршени у складу са Комерцијалним уговором,

9.1.3. Користи средства комуникације - софтвер који је одобрен и обезбеђен за употребу од стране Наручиоца.

9.2. Улога Стручног Надзора  
  
9.2.1. Извршење функције стрручног надзора у складу са важећим Законом о планирању и изградњи ("Службени гласник РС", бр. 72/2009, 81/2009 - испр., 64/2010 - одлука УC, 24/2011, 121/2012, 42/2013 - одлука УC, 50/2013 - одлука УC, 98/2013 - одлука УC, 132/2014, 145/2014 и83/2018 ) и Правилник о садржају и извршењу надзора над изградњом ("Службени гласник РС, бр. 22") / 2015 и 24/2017), верзија на снази ​​у тренутку извршења услуга (“Правилник о садржини и начину вршења стручног надзора - Сл.Гласник РС 22/2015 И 24/2017”).

9.2.2. Сровођење редовних прегледа (контроле) Радова, конструкције, опреме и материјала који се достављају на Градилиште како би се осигурало да су радови изведени у складу са Комерцијалним уговором, техничком документацијом и грађевинском дозволом, као и блаоговремено предузимати одговарајуће мере у случају одступања,

9.2.3 Спровођење прегледа ( контроле) и обезбеђење квалитета извршења свих врста радова и примене прописа, норматива и техничких стандарда, укључујући стандарде приступачности,

9.2.4. Извршење прегледа и овере:  
• Грађевинског Дневника,  
• Количина изведених радова (путем Грађевинска књига где је мерење потребно према ОУУ Комерцијалног Уговора,  
• прогреса изведених Радова,  
• Привремене, окончане и коначне потврде за плаћање,  
• Фактуре за извршене Радове

9.2.5. Овера се врши потписом и печатом овлаштеног Надзорног органа,

9.2.6. Извршење контроле и прегледа квалитета изведених Радова, који се по природи и динамици извођења Радова не могу контролисати у каснијој фази изградње,

9.2.7. Давање потребних инструкција Извођачу, посебно у случају одступања од техничке документације, као и у случају промене услова изградње.

**ОДГОВОРНОСТ ПРУЖАОЦА УСЛУГА**

**Члан 10.**

10.1 Пружалац услуга одговара за:

а)  правилност изабраних основних поставки и решења које примењује или препоручује Наручиоцу;

б)  целовитост пружање Услуга на начин како је уговорено;

ц)  правилну примену прописа у пружању Услуга;

д)  пружање Услуга у оквирима уговорених износа;

е)  пружање услуга у уговореном року.

**Члан 11.**

11.1. Ако Пружалац услуга не изврши или се утврди да је очигледно неће обавити Услуге у уговореном року, Наручилац је дужан да му одобри разуман накнадни рок за испуњење обавеза, а ако Пружалац услуга у том року својом кривицом не обави уговорену услугу, Наручилац може да раскину Уговор и тражити од Пружаоца услуга накнаду проузроковане доказане штете.

11.2. У случају раскида уговора због разлога из претходног става, Наручилац може обављање уговорених Услуга да повери трећем лицу и да траже од Пружаоца услуга да му накнади разлику између УИПУ-а и накнаде коју су за пружену услугу платили трећем лицу.

11.3. Наручилац је дужан да Пружаоца услуга обавести о намери да повери извршење уговорене услуге трећем лицу.

11.4. Пружалац услуга није у закашњењу када уговорене Услуге не изврши у уговореном року ако Наручилац:

а)  на време не пружи све потребне податке и не донесе одлуку или достави сагласност (одобрење) ;

б)  на време не контактира Пружаоца услуга, а то се од њега захтева у пружању услуга;

ц)  траже измене у Услугама које утичу на пролонгирање рока за пружање Услуга;

д) било којим својим поступком битно утиче да Пружалац услуга не изврши у првобитно уговореном року.

11.5. Ако је Пружалац услуга у толиком закашњењу са започињањем или завршавањем Услуга да је очигледно да га неће извршити у уговореном року, Наручилац може да раскину уговор и захтева од Пружалаоца услуга накнаду тако проузроковане штете и без претходно остављеног разумног рока Пружаоцу услуга за испуњење обавезе.

**Члан 12.**

121.1. Ако је Наручилац уредно обавестио Пружаоца услуга да је Услуга обављена са пропустом или је неусаглашена са Уговором, може да захтеваа од њега да пропуст отклони и за то му одреде разуман рок.

12.2. Наручилац има право и на накнаду штете коју трпе због таквог пропуста и неусаглашености.

12.3. Ако отклањање пропуста и неусаглашености захтева претеране трошкове, Пружалац услуга може да одбије да то учини, али у том случају Наручиоцу припада, по његовом избору, право на снижење накнаде или на раскид уговора, као и право на накнаду штете.

12.4. Наручилац има права из претходног става и онда ако Пружалац услуга пропусте и неусаглашености не отклони у накнадно одређеном року.

12.5. Наручилац нема право на раскид Уговора ако се ради о незнатном пропусту или неусаглашености.

**Члан 13.**

13.1. Пружалац услуга одговара Наручиоцу за стварну штету коју је претрпео у границама одређеним уговором.

13.2. Пружалац услуга одговара за штету проузроковану намерно или грубом непажњом својих запослених или трећих лица која је ангажовао за извршење дела уговорених Услуга.

13.3. Пружалац услуга одговара и за штету која настане његовим пропустима или неовлашћеним предузимањем одређених радњи, ако је то био узрок неправилног пружања услуга.

**Члан 14.**

14.1. Ако су испуњене претпоставке за одговорност Пружалац услуга за штету насталу због пропуста или неусаглашености у пружању уговорених Услуга, Наручилац има право на накнаду оног дела стварне штете који не може бити покривен осигурањем односно надокнађен реализацијом средстава обезбеђења.

14.2. Највећа висина штете за коју Пружалац услуга одговара не може прећи износ УИПУ-а.

14.3. Искључена је одговорност Пружалац услуга за измаклу добит .

**ОБАВЕЗЕ ИНВЕСТИТОРА**

**Члан 15.**

15.1. Инвеститор се обавезује да:

* именује овлашћено лице за праћење реализације овог уговора и у року од пет дана од дана закључења Уговора, о томе у писаној форми обавести Наручиоца и Пружаоца Услуга;
* оверава достављене извештаје Пружаоца услуге о извршеном нивоу услуге, а који су саставни део привремених ситуација и окончане ситуације;
* оверава испостављене ситуације и доставља их Наручиоцу ради плаћања по истим;

**Члан 16.**

16.1. Инвеститор ће донети своју одлуку у писаној форми о свим стварима које је Пружалац услуга упутио у писаној форми у вези са овим Уговором у разумном временском року, до 7 дана, како не би одлагао или ометао рад Пружаоца Услуга. Пружалац услуга ће у сваком тренутку писмено обавештавати Инвеститора о стварима које су тако упућене и на које се чека одлука Инвеститора.

**Члан 17.**

17.1 Одобрење од стране или било која одлука Инвеститора/Наручиоца у вези са било којим питањем у вези са Услугама неће ослободити Пружалац услуга од било које његове обавезе или обавезе по овом Уговору.

**Члан 18.**

18. Било која опрема, материјали или друге ствари које испоручује или плаћа Инвеститор/Наручилац за коришћење Пружаоца услуга биће власништво Инвеститора/Наручиоца. Таква опрема, материјали или друге ствари ће бити у поседу Пружаоца услуга искључиво у сврхе овог уговора. Пружалац услуга ће бити одговоран за бригу о таквој опреми, материјалима или другим стварима које користи. Пружалац услуга ће вратити Инвеститору/Наручиоцу такву опрему, материјале или друге ствари по завршетку Услуга или раскиду Уговора или када таква опрема, материјали или друге ствари више не буду захтевани од стране Пружаоца услуга, или располагати по налогу Инвеститор/Наручилац .

**ОБАВЕЗЕ НАРУЧИОЦА**

**Члан 19.**

Наручилац се обавезује да именује овлашћено лице за праћење реализације овог уговора и у року од пет дана од закључења Уговора и о томе, у писаној форми, обавести Инвеститора и Пружаоца услуге.

**Члан 20.**

Уколико Наручиоци током периода извршења услуге стручног надзора из члана 2. овог Уговора одустане од њеног извршења или појединих делова, дужан је да писмено обавести Пружаоца услуге о свом одустајању и да надокнади све трошкове које је Пружалац услуге имао до дана пријема обавештења о одустајању.

**Члан 21.**

Наручилац може дозволити измене током трајања Уговора, на основу образложеног писаног захтева Пружаоца услуге, из разлога на које Пружалац услуге није могао утицати, сходно члану 115. став 2. ЗЈН .

Овај уговор се може изменити само писаним анексом, потписаним од стране овлашћених лица уговорних страна.

**ОПШТЕ ОДРЕДБЕ**

**Члан 22.**

Уговорне стране су сагласне да су следећа документа саставни део овог Уговора:

* Одлука о додели уговора
* документација отвореног поступка јавне набавке бр.......од.... („ЈН“)
* Пројектни задатак
* Понуда Пружаоца услуге број \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_ 2019. године.

Горе наведени уговорни документи један другог међусобно (узајамо) појашњавају.

Дефиниције и изрази које садржи Комерцијални Уговор ће се примењивати мутатис мутандис (сходна примена) у овом Уговору уколико се терминологија, речи или изрази коришћени у Комерцијалном уговору користе или су примењиви на, или се на њих позива у овом Уговору и нису дефинисани у овом Уговору.

БЕЗБЕДНОСТ И ЗДРАВЉЕ ТОКОМ ИЗВРШЕЊА УСЛУГА

**Члан 23.**

23.1. Пружалац услуга преузима пуну одговорност за безбедност и здравље на раду, било унутар или изван Градилишта.  
  
23.2. Целокупно особље Пружаоца услуга ће, приликом обављања Услуга на Градилишту и било којој другој локације коју одреди Наручилац, строго поштовати правила, прописе и процедуре Наручиоца у области безбедности и здравља на раду.

23.3. Пружалац Услуга се обавезује да осигура сва своја ангажована лица по основу одговорности за повреде или друге несреће на раду или у вези са радом, штете на њиховој имовини и одговорности од штета према трећим лицима. Пружалац услуга се обавезује да у току Уговора обезбеди мере личне заштите својих радника на одговарајућим пословима. Уколико у току трајања овог Уговора настане неки од несрећних случајева или штета у односу на особље Пружаоца услуга, све захтеве везане за накнаду штета Пружалац услуга ће решити на терет својих средстава и то у међусобном односу особље – Пружалац услуга. По овом основу Пружалац услуга или његово особље односно његов наследник не може имати или истицати било какве захтеве или потраживања од Наручиоца, нити Пружалац услуга може захтевати било које накнаде по основу регреса.

23.4. Пружалац услуга ће бити одговоран и сноси ризик прикладности и сигурности опреме коју користи његово особље у вези са Услугама и неће се користити опрема која је или може бити неприкладна, несигурна или може проузроковати штету.  
  
23.5. Пружалац услуга ће бити одговоран за сигурност своје опреме и било које друге имовине која припада њему или његовом особљу док је на Градилишту и било којој другој области коју одреди Наручилац.  
  
23.6. Свако лице Пружаоца услуга које је именовано или запослено да изврши Услугу мора бити здравствено способно и без болести и уколико то захтева Наручилац, Пружалац услуга ће доставити Послодавцу њихову потврду о томе пре него што то ова лица ступе на Градилиште. Наручилац може у било ком тренутку затражити да особље Пружалац услуга буде медицински прегледано по трошку Наручиоца.

**ИНФОРМАЦИЈЕ, ДОКУМЕНТИ И ПОВЕРЉИВОСТ**

**Члан 24.**

24.1. Пружалац услуга ће у сваком тренутку обезбедити да Наручилац буде у потпуности информисан о напретку у обављању Услуга и одмах ће учинити доступним и доставити Наручиоцу све такве информације, техничку документацију, податке, цртеже и документе у вези с њима које Наручилац може с времена на време оправдано захтевати.  
  
24.2. Све информације, техничка документација, подаци, цртежи и документи које је Пружалац услуга израдио или припремио у извршавању Услуга одмах ће постати апсолутна својина Наручиоца. Наручилац има право да користи или копира (и / или организује да други користе или копирају) такве информације, техничку документацију, податке, цртеже и документе и Наручилац не мора да добије дозволу Пружалац услуга да тако користи или копира и / или организује да други користе или их копирају .  
  
24.3. Све информације, техничку документацију, податке, цртеже и документа Наручиоца којe Пружалац услуга користи, остају апсолутна својина Наручиоца и Пружалац услуга ће имати право само да користи исте за обављање Услуга.  
  
24.4. Све информације, техничка документација, подаци, цртежи и документација сачињена од стране Пружаоца услуга у извршењу Услуга биће достављени Послодавцу у папирној и електронској верзији. Пружалац услуга ће електронском копијом обезбедити детаљан опис коришћене верзије софтвера потребним за будуће читање наведених докумената.

**Члан 25.**

25.1. Пружалац услуга гарантују да ће садржину овог Уговора, информације или документа до којих дође у посед током извођења Услуга третирати као поверљиве и да неће откривати нити проузроковати да се било којем трећем лицу открије постојање информације или сазнања до којих се дошло у вези са пословним активностима Инвеститора/Наручиоца, осим уколико је Наручилац захтевао да се то уради због наредбе надлежних органа и/или се то захтева важећим правним прописима.

25.2. Пружалац услуга, његовo особље или лица које је ангажовао не могу објављивати било којој трећој страни, самостално или заједно са било којом другом особом, било коју информацију, податак, саопштење за јавност, цртеже, фотографије, презентације или било који други документ који се односи на овај Уговор или Пројекат или користити те информације за било коју другу сврху осим обављања Услуга. Исто тако не може омогућити или дозволити да треће лице узме било коју фотографију Пројекта, Градилишта или било којег његовог дела, осим фотографија које су потребне Пружаоцу услуга за извршење Услуга.

25.3. Обавезе Пружалац услуга према горњим одредбама настављају се неограничено без обзира на престанак или раскид овог Уговора.  
  
25.4. Пружалац Услуга ће у потпуности обештетити Наручиоца (укључујући без ограничења његов персонал и друга лица које је ангажовао у функцији овог Уговора) у односу на сва потраживања, губитке, издатаке, трошкова, обавеза или штете које за Наручиоца могу настати или се усмерити против њега као резултат кршења и повреда права заштићених било којим патентом, ауторским правима, заштитним знаком, трговачким именом или другим индустријским или интелектуалним правима право власништва заштићено законом и које произилази из обављања Услуга и коришћења од стране Наручиоца у вези с Пројектом било каквих информација, техничке документације, података, цртежа и докумената које је израдио или сачинио Пружалац услуга у обављању Услуга.  
  
25.5. Обавезе Пружалац услуга према горњим одредбама настављају се неограничено без обзира на престанка или раскид овог Уговора

25.6. Сматра се да Пружалац услуга разуме природу и обим овог Уговора и Услуга и да је добио све информације о питањима која утичу на њено извршавање Услуга. Пропуст да се добију информације о горе наведеном неће ослободити Пружаоца Услуга од било каквих ризика или обавеза или од одговорности за пружање Услуга и поштовања овог Уговора на задовољство Наручиоца.  
  
25.7. Пружалац услуга потврђује и изјављује да је он, у погледу својих обавеза и обавеза према овом Уговору, независни Пружалац услуга и да нити он ни било које његово особље и друга лица које је ангажовао у функцији овог Уговора нису запослени или агенти Наручиоца. Пружалац услуга потврђује да ће остати потпуно независан од било које особе, фирме, испоручиоца, компаније или организације која би, по природи својих активности, била у позицији да обавља радове или да пружи услуге, робу или материјала за овај Пројекат.  
  
25.8. Наручилац може, у било које време, доделити или, пренети својим повезаним лицима сва или нека од својих права или обавеза из овог Уговора, без пристанка Пружалац услуга.

25.9. Пружалац услуга неће трећој страни давати никакву провизију, накнаду, поклон или другу погодност сличне врсте у вези са или из било којег другог разлога који произилазе из овог Уговора.

25.10. Услов из преттходног става представља основни услов овог Уговора и било које његово кршење Наручилац по основу дискреционог права да раскине Уговор са тренутним дејством и наплати штету од Пружалац услуга.

25.11. Осим уколико није другачије договорено у писаној форми од стране Наручиоца, Пружалац услуга и његово особље неће примати накнаду или другу погодност у вези са Пројектом, осим како је то предвиђено овим Уговором.

25.12. Пружалац услуга (укључујући без ограничења његово особље) неће се директно или индиректно ангажовати у било којој активности која би могла бити у сукобу с интересима Наручиоца према овом Уговору.

**СУСПЕНЗИЈА И ВИША СИЛА**

**Члан 26.**

26.1. Наручилац може у било које време писменим обавештењем Пружалац услуга суспендовати у целини или делимично извршавање Услуга.

26.2. Наручилац може у било које време након тога писменим путем обавестити Пружаоца услуга о томе да поново настави у целости или деломично извршење суспендираних Услуга. Уколико, међутим, у било ком тренутку након периода од дванаест (12) месеци од почетка било какве суспензије, Пружалац услуга није примио обавештење од Наручиоца да поново започне са извршењем свих Услуга које су суспендоване, Пружалац услуга може са писменим обавештењем раскинути део Уговора који се односи на суспендоване Услуге за које није обавештен да их поново покрене.

26.3. Уколико је суспензија Услуга проузоркована разлозима које нису у сфери одговонорсти Пружаоца услуга, износ свих додатних трошкова који су стварно, неопходно и разумно настали од стране Пружаоца услуга током такве суспензије биће договорени између Наручиоца и Пружалац услуга и Наручилац ће платити тај износ Пружаоцу услуга.

26.4. Уколико је суспензија Услуга проузоркован разлозима зо које одговонорст сноси Пружалац услуга. Нарућиалц стиче право на наплату од Пружаоца услуга свих додатних трошкова који су стварно, неопходно и разумно настали од стране Наручиоца.

26.5. У случају било каквих околности више силе које су такве да одлажу или спречавају извршење Услуга у периоду од више од дванаест (12) месеци, Пружалац услуга може најкасније сто двадесет (120) дана унапред у писаном обавештењу раскинути овај Уговор.

26.6. Под вишом силом се подразумевају све околности које су изван разумне контроле Уговорних страна и које онемогућавају извршавање уговорних обавеза те Стране према овом Уговору. То су спољни и ванредни догађаји који нису постојали у време потписивања Уговора, који су настали мимо воље и моћи уговорних страна, чије се наступање и дејство нису могли спречити мерама и средствима која се могу у конкретној ситуацији оправдано тражити и очекивати од Стране која је погођена вишом силом

26.7. Као случајеви више силе сматрају се нарочито следећи догађаји: рат и ратна дејства, побуне, мобилизација, епидемија, експлозије и пожари великих размера који нису настали кривицом једне од потписница овог Уговора, поплаве, саобраћајне и природне катастрофе.

26.8. Страна погођена вишом силом треба одмах на било који сигуран начин да обавести другу Уговорну Страну о настанку, врсти и евентуалном трајању више силе. Ако изостане благовремено обавештење о наступању напред наведених околности, Страна која је том околношћу погођена не може да се позива на њу, изузев, ако сама та околност не спречава достављање таквог обавештења.

26.9. Виша сила не укључује никакве околности које су проузроковане немарним или намерним деловањем једне од Страна, немогућност Пружаоца услуга да изврши Услуге по основу своје одговорности или уколико било која Страна нема довољно средстава да испуни своје обавезе према овом Уговору.  
  
26.10.Након настанка било каквих околности више силе, обе Стране ће предузети све разумне мере како би ублажили дејство таквих околности и Пружалац услуга ће уложити све напоре да настави са извршавањем својих обавеза према Уговору, колико је то разумно могуће. Пружалац услуга ће у року од четрнаест (14) дана од таквог догађаја обавестити Наручиоца о корацима које намерава да предузме, укључујући и било које разумно алтернативно средство за извођење које није спречено вишом силом. Пружалац услуга неће предузимати такве алтернативне мере осим ако то не нареди Наручилац. Наручилац ће, у року од четрнаест (14) дана од дана када је Наручилац примио такво обавештење од стране Пружаоца услуга, упутити Пружаоцу услуга обавештење у вези даљег поступања. Износ свих додатних трошкова који су стварно, неопходно и разумно настали од стране Пружаоца услуга у испуњавању таквих упутстава Наручиоца биће договорени између Наручиоца и Пружалац услуга и Наручилац ће платити тај износ пружаоцу услуга, осим у случају више силе изазвана природним катастрофама.

**УГОВОРНА КАЗНА**

**Члан 27.**

27.1. За сваки дан кашњења предаје Месечног извештаја стручног надзора Наручилац може трајно задржати износ од 50.000,00 РСД.

27.2. За сваки дан кашњења у предаји записника наведених у одредби 24.4 и 24.5 овог уговора, и за сваки дан кашњења у односу на рок који је дефинисао Наручилац у писаном обавештењу Пружаоцу услуга у вези са извршењем уговорних обавеза Пружаоца услуге, Наручилац може трајно задржати износ од 25.000,00 РСД.

27.3. За сваки дан кашњења са предајом Завршног извештаја Наручилац може трајно задржати износ од 150 000,00 РСД .

* 1. За сваки дан кашњења у достави остале документације, у односу на рок наведен у уговору, односно захтеву, Наручилац може трајно задржати износ од 150 000,00 РСД.

27.5. Укупна сума одбитака по свим горе наведеним критеријумима може износити максимално 10% (десет процената) од УИПУ. Уколико Пружаoцу услуге буде додељен максимални износ Уговорних казни, Наручилац стиче право на раскид Уговора.

**РАСКИД УГОВОРА**

**Члан 28.**

28.1. Наручилац може раскинути Уговор у случају било ког од догађаја наведених у тачкама (а) до (и) овог Члана. У случају да се остваре наведени услови за раскид Уговора, Наручилац доставља писано обавештење Пружаоцу услуге најмање 15 дана раније, односно 30 дана раније у случају догађаја из параграфа (г), у коме најављује раскид Уговора. Наручилац може раскинути Уговор услед следећих разлога:

(а) Уколико надлежни орган забрани даље обављање уговорених послова;

(б) Уколико престане потреба за обављањем послова стручног надзора;

(ц) Уколико је над Пружаоцем услуге покренут поступак стечаја или ликвидације;

(д) Уколико Пружалац услуге не испуњава своје обавезе према Уговору;

(е) Уколико Пружалац услуге не одржава ефективним Средства финансијског обезбеђења на начин описан у Члану 6 овог Уговора;

(ф) Уколико је Пружалац услуге по мишљењу Наручиоца био умешан у недозвољене, односно нелегалне активности у било којој фази јавне набавке, односно реализације Уговора;

(г) Уколико, као последица Више силе, Пружалац услуге није у могућности да реализује значајан део Услуге у периоду не краћем од 30 дана;

(х) Уколико наступе друге околности или догађаји који онемогућавају извршење Уговора;

(и) Уколико Наручилац, из било ког оправданог разлога, одлучи да раскине Уговор.

22.2. Пружалац услуге може раскинути Уговор у случају догађаја наведених у тачкамаа (а) и (б) ове Члана. У случају да се остваре наведени услови за раскид Уговора, Пружалац услуге доставља писано обавештење Наручиоцу и Инвеститору, најмање 30 дана раније у коме најављује раскид Уговора. Пружалац услуге може раскинути Уговор услед следећих разлога:

(a) У случају да Наручилац не исплати било који неспоран износ Пружаоцу услуге у складу са уговором у року до 45 дана од писаног обавештења Пружаоца услуге да износ није исплаћен у складу са условима Уговора;

(б) Уколико, као последица Више силе, Пружалац услуге није у могућности да изврши значајан део Услуге у периоду не краћем од 30 дана.

28.3. По раскиду Уговора у складу са Чланом 22.1, односно Чланом 22.2, Наручилац врши следећа плаћања :

(a) Сва плаћања у складу са Чланом 5 овог Уговора за делове Услуге успешно извршене пре датума раскида уговора;

(б) Осим у случају раскида Уговора у складу са Чланом 22.1 тачке (а) до (e), надокнаду разумних трошкова Пружаоца услуге који су претходили хитном и оправданом раскиду Уговора.

28.4. Уговор може престати и пре испуњења обавеза Уговорних страна које проистичу из одредаба Уговора, ако:

а)  дође до раскида Уговора у случајевима предвиђеним Уговором;

б)  Наручилац давањем писменог обавештења одустане од Услуга за које је ангажовао Пружаоца Услуга, уз отказни рок од 30 (тридесет) дана од дана када је Пружалац услуга примио обавештење о одустајању;

ц)  дође до раскида Уговора између Извођача и Наручиоца / Инвеститора;

д)  Наручилац не испуни обавезу плаћања и тиме у битном угрози извршење услуга Пружаоца услуга.

**КОМУНИКАЦИЈА И ПРОМЕНА ПОДАТАКА**

**Члан 29.**

29.1. Комуникација између уговорних страна остварује се писаним путем на начин који је даље прецизиран. Свако обавештење, сагласност или налог се сматрају валидним када су испоручени именованој особи на Уговору, односно достављени на слеће адресе:

Наручилац:

Министарство грађевинарства, саобраћаја и инфраструктуре Републике Србије

Адреса: Немањина 22-26

Инвеститор:

Јавно предузеће Инфраструктура железнице Србије

Адреса: Немањина 6, 11000 Београд

Пружалац услуге:

За:

Адреса:

Телефон:

Е-маил:

29.2. Сви документи које оверавају потписници Уговора, као и овлашћени представници Уговорних страна непосредно, достављају се на горе наведене адресе.

Овлашћени (ауторизовани) представници Уговорних страна су:

За Наручиоца и Инвеститора:

За МГСИ:

За ЈПИЖС:

За Пружаоца услуга

29.3. Уколико одредбама Уговора није другачије назначено, остали документи које оверавају овлашћени представници Наручиоца и Инвеститора, именовани у складу са одредбама овог Уговора, односно кључно особље и/или други претходно именовани представници Пружалац услуге на Уговору, достављају се на горе наведене адресе.

29.4. На иницијалном састанку, који заказује Наручилац након закључења Уговора, прецизирају се листе примаоца и њихове е-адресе у комуникацији Уговорних страна, и дефинишу се остали специфични елементи у вези комуникације на Уговору.

29.5. Записник са иницијалног састанка припрема Пружалац услуге и у року од 2 (два) дана доставља Наручиоцу и Инвеститору на сагласност и оверу. Кашњење Пружаоца услуге у извршењу ове обавезе може проузроковати активирање казнене одредбе овог Уговора.

29.6. Свака Уговорна страна може заказати другој Уговорној страни састанак у вези са извршењем Услуге писаним путем достављањем обавештења бар 3 (три) дана пре планираног датума састанка. Записнике са састанака припрема Пружалац услуге и у року од 2 (два) дана доставља Наручиоцу и Инвеститору на сагласност и оверу. Кашњење Пружаоца услуге у извршењу ове обавезе може проузроковати активирање казнене одредбе овог Уговора.

29.7. Наручилац и Инвеститор задржавају право да у сваком тренутку током извршења Услуге тражи од Пружаоца услуге измену начина доставе било ког документа захтеваног Уговором или потребног ради извршења Услуге и Уговора.

Уговорне стране могу да промене адресу за комуникацију достављањем нове адресе писаним путем на последње познату адресу друге стране .

29.8. Пружалац услуге је дужан да у складу са одредбом члана 77. ЗЈН, без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења уговора о јавној набавци и да је документује на прописан начин.

**РЕШАВАЊЕ СПОРОВА**

**Члан 30.**

30.1. Уговорне стране су сагласне да све евентуалне спорове који проистекну по основу или у вези овог Уговора реше првенствено споразумно. У случају да спор не могу решити споразумно, у року од 10 дана од дана када једна од Уговорних страна писмено обавести другу Уговорну страну о постојању спора и његовом тачно одређеном предмету, Уговорне стране прихватају да се спор разреши пред Привредним судом у Београду.

**ПРЕЛАЗНЕ И ЗАВРШНЕ ОДРЕДБЕ**

**Члан 31.**

25.1. Пружалац Услуга не може своја потраживања преносити или их на дуги начин уступати трећим лицима без писмене сагласности Наручиоца.

**Члан 32.**

32.1. Уговорне стране су сагласне да ће измене и допуне уговора производити правно дејство само ако буду сачињене у писменој форми, односно анекса уз овај Уговор.

**Члан 33.**

33.1. Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

33.2. Овај Уговор је сачињен у 9 (шест) истоветних примерака, од чега по 3 (два) примерка задржава свака од потписница.

|  |  |
| --- | --- |
| **НАРУЧИЛАC**  **МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ РЕПУБЛИКЕ СРБИЕ**  **Проф. Др Зорана Михајловић** | **ПРУЖАЛАC УСЛУГЕ**  **директор:** |
|  |  |
|  |  |
|  |  |
|  |  |

**ИНВЕСТИТОР**

**ИНФРАСТРУКТУРА ЖЕЛЕЗНИCЕ СРБИЕ А.Д.**

**Мирољуб Јевтић, директор**

**Напомена:** Овај модел уговора представља садржину уговора који ће бити закључен са изабраним Пружалац услуге.

**Тако да сада гласи:**

**Уговор о пружању**

**услуге Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“**

Закључен између уговорних страна:

**1. Република Србија**, **Министарство грађевинарства, саобраћаја и инфраструктуре** са седиштем у Београду, улица Немањина број 22-26, ПИБ 108510088, матични број 17855212, које представља потпредседница Владе и министарка Проф. др Зорана З. Михајловић, (у даљем тексту: **Наручилац**)**;**

**2. Акционарско друштво за управљање јавном железничком инфраструктуром „Инфраструктура железнице Србије“,** Београд, Немањина 6, матични број 21127094, ПИБ 109108420, које представља Мирољуб Јевтић, в.д. директора, (у даљем тексту: **Инвеститор)**,

и

**3.** , , улица

број ,матични број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_,број рачуна \_\_\_\_\_\_\_\_\_\_\_\_\_\_\_\_ ,отворен код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_

(у даљем тексту: **Пружалац услуге**).

**Чланови групе понуђача:**

* + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  + \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 1.**

Уговорне стране констатују:

-да је Закључком Владе 05 број: 401-843/2019 od 31.01.2019. године, Влада дала сагласност да Министарство грађевинарства, саобраћаја и инфраструктуре преузме обавезе по уговору који се односи на капиталне издатке и захтева плаћање у више година за капитални пројекат „Пројекат мађарско-српске железнице“.

-да је **Наручилац**, на основу члана 32. Закона о јавним набавкама („Службени гласник РС”, бр. 124/12, 14/15 и 68/15 у даљем тексту:ЗЈН),Одлуке о о покретању поступка јавне набавке број:404-02-22/2019-02 од 06.02.2019. године, спровео отворени поступак јавне набавке број **10/2019,** чији је предмет набавка Услуге **Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“**

-да је **Пружалац услуге** доставио понуду број \_\_\_\_\_\_\_\_ од \_\_\_\_\_\_\_\_\_ 2019. године, заведено код Наручиоца под бројем \_\_\_\_\_\_\_\_ од \_\_\_\_\_\_\_\_\_ 2018. године, која се налази у прилогу уговора и саставни је део уговора;

-да је **Наручилац** у складу са чланом 107. став 3. и члан 108. ЗЈН, на основу понуде Пружаоца услуге и Одлуке о додели уговора број \_\_\_\_\_\_\_\_ од \_\_\_\_\_\_\_\_\_ 2019. године, изабрао понуду Пружаоца услуге за вршење **услуге Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“**( у даљем тексту:„Пројект“).

**ПРЕДМЕТ УГОВОРА**

**Члан 2.**

Предмет овог уговора је пружање услуге надзорног органа (инжењера) за реализацију Комерцијалног уговора о модернизацији и реконструкцији мађарско-српске железничке пруге на територији Републике Србије, деоница Београд Центар – Стара Пазова, у свему према Пројектном задатку дефинисаном у конкурсној документацији и Понуди, која је саставни део овог уговора.

**ВРЕДНОСТ УСЛУГА**

**Члан 3.**

Уговорену цену чине:

* Цена услуге вршења стручног надзора из члана 2. овог уговора са свим пратећим трошковима, без пореза на додату вредност, у износу од  **\_\_\_\_\_\_\_\_\_\_\_\_\_\_\_\_** динара;
* Порез на додату вредност у износу од **\_\_\_\_\_\_\_\_\_\_\_\_\_\_\_\_\_\_\_\_\_\_** динара;
* Укупна уговорена цена износи\_\_\_\_\_\_\_\_\_\_\_\_\_\_\_\_\_\_\_\_динара (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_);

Уговорена цена је фиксна и не може се мењати до окончања извршења уговора.

**ДИНАМИКА И НАЧИН ПЛАЋАЊА**

**Члан 4.**

Наручилац се обавезује да Пружаоцу услуге врши плаћање на следећи начин:

**Aвансно плаћање у износу\_\_\_\_\_\_\_\_\_ динара (до 10%) од укупно уговорене цене са ПДВ-ом.** Плаћање аванса вршиће се у року до 45 дана, у складу са Законом о роковима измирења новчаних обавеза у комерцијалним трансакцијама („Службени гласник РСˮ, број 119/12), од дана када Пружалац услуге достави Наручиоцу:

* предрачун (авансна ситуација према обрасцу којег одобри Наручилац) у 6 (шест) истоветних примерака,
* банкарску гаранцију за повраћај аванса из члана 6. овог уговора,
* банкарску гаранцију за добро изршење посла из члана 6. овог уговора,
* полисе осигурања из члана 7. овог уговора.

Правдање аванса вршиће се тако што ће почев од прве привремене ситуације, износ стварно извршених Услуга у месецу на које се ситуација односи, умањивати најмање 15℅ од вредности испостављене привремене ситуације, па све до његовог коначног правдања. Пружалац услуге је у обавези да цео износ примљеног аванса оправда закључно са последњом привременом ситуацијом. Уколико се повраћај аванса не изврши закључно са последњом привременом ситуацијом или пре раскида, целокупна неисплаћена разлика одмах доспева за плаћање према Наручиоцу.

Остатак од укупно уговорене цене са ПДВ-ом плаћа се путем (месечних привремених ситуација и окончане ситуације) у износима који ће бити сразмерни проценту реализације изведених и фактурисаних радова над којима је извршен стручни надзор, одобрен и потписан од стране надзорног органа у складу са ситуацијама Извоћача радова и окончаном ситуацијом.

Наручилац се обавезује да изабраном Пружаоцу услуге врши плаћања по испостављеним ситуацијама у року до 45 дана од дана пријема исправно испостављене ситуације у складу са Законом о роковима измирења новчаних обавеза у комерцијалним трансакцијама („Службени гласник РС“, бр.119/12 и 68/15), под условом да је Пружалац услуге доставио банкарску гаранцију за добро извршење посла и полисе осигурања.

Под исправно испостављеном ситуацијом сматра се ситуација која поседује сва обележја рачуноводствене исправе у смислу одредаба Закона о рачуноводству и ревизији („Службени гласник РСˮ, број 46/2006, 111/2009, 99/2011 - др. закон и 62/2013 - др. закон), пореских прописа и других прописа који уређују ову област и уз коју је Наручиоцу достављен Извештај о извршеној услузи, на које је претходно прибављена сагласност Инвеститора.

Уколико изабрани Пружалац услуге испостави ситуације које у неком елементу не испуњавају услове да буду прихваћене као рачуноводствена исправа и/или не достави Извештај о извршеним Услугама за период за који испоставља ситуацију и/или није претходно прибављена сагласност Инвеститора, исте неће бити прихваћене као основ за плаћање по овом уговору и биће враћене Извршиоцу у року од 10 (десет) радних дана од дана њиховог пријема, ради отклањања уочених недостатака и/или неправилности.

Наручилац је у обавези да неспорни износ испостављене ситуације, овери у року од 15 дана од дана добијања исправне ситуације.

Плаћање ће се вршити искључиво на рачун Пружаоца услуге \_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_.

Уколико Извођач радова не изводи радове Пружалац услуге у том периоду неће исказивати трошкове према Наручиоцу.

Чим то буде могуће, након завршетка свих Услуга, Пружалац Услуга ће поднети Наручиоцу на разматрање нацрт окончане ситуације са потребном пратећом документацијом, у коме се детаљно приказује вредност свих извршених Услуга. Пружалац Услуга може унети и било који додатни износи за које Пружалац Услуга сматра да му се дугују по овом Уговору. Од износа ове ситуације биће одбијен износ за било која потраживања, одштете, трошкове и издатке на које Наручилац може стећи право по овом Уговору. У року од 7 дана од дана пријема поменутог предлога Наручилац и Пружалац Услуга ће, уколико је потребно, извршити измене о којима се међусобно договоре. Пружалац Услуга ће након тога припремити и доставити Наручиоцу усаглашену коначну верзију окончане ситуације. Усаглашени обрачун ће се сматрати као „окончана ситуација и исти ће бити оверен од стране Наручиоца. Преостали износ (уколико постоји), по основу коначне ситуације, који Наручилац треба да плати Пружаоцу Услуга или који Пружалац Услуга треба да плати Наручиоцу ће бити плаћен у року од 15 дана од дана када је окончана ситуације оверена од стране Инвеститора. Окончана ситуација представља потпуно и коначно регулисање свих износа плативих по овом уговору или у вези с њим.

**РОК ИЗВРШЕЊА УСЛУГЕ**

**Члан 5.**

Пружалац услуге је дужан да све уговорене обавезе врши у периоду извршења и у складу са одредбама Комерцијалног уговора о модернизацији и реконструкцији мађарско-српске железничке пруге на територији Републике Србије, деоница Београд Центар – Стара Пазова.

Уговорени период за вршењеУслуга почиње од дана ступања на снагу Уговора и траје закључно до 31.12.2021 године .

**СРЕДСТВА ОБЕЗБЕЂЕЊА**

**Члан 6.**

Пружалац услуге се обавезује да у року од 15 дана од дана закључења овог уговора, преда Наручиоцу (Министарству грађевинарства, саобраћаја и инфраструктуре Републике Србије):

1. **банкарску гаранцију за добро извршење посла,** која ће бити са клаузулама: неопозива, без права на приговор, безусловна и платива на први позив.

Банкарска гаранција за добро извршење посла издаје се у висини од 10% од УИУ без ПДВ-а, са роком важности који је 60 дана дужи од датума завршетка Услуге дефинисаног чланом 5 Уговора.

Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Пружалац услуге не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да о томе обавести Пружаоца Услуга . Поднета банкарска гаранциа не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

У случају продужења рока важења банкарске гаранције за добро извршење посла, износ те гаранције се не може смањити.

**2. банкарску гаранцију за повраћај авансног плаћања**, која ће бити са клаузулама: неопозива, без права на приговор, безусловна и платива на први позив. Банкарска гаранција за повраћај авансног плаћања издаје се у висини плаћеног аванса са ПДВ-ом, са роком важности који је 60 дана дужи од датума завршетка услуге дефинисаног чланом 5 Уговора. Наручилац ће реализовати банкарску гаранцију за повраћај аванса у случају да Понуђач не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором.

Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе. Понуђач може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

Ако се за време трајања уговора промене рокови за извршење уговорне обавезе, важност банкарске гаранције за повраћај аванса мора да се продужи односно ускладити са овом променом.

**ПОЛИСА ОСИГУРАЊА**

**Члан 7.**

Пружалац услуге је дужан да у року од 15 (петнаест) дана од дана закључења уговора Наручиоцу достави полису осигурања од професионалне одговорности у складу са Правилником о условима осигурања од професионалне одговорности („Службени гласник РС”, број 40/2015) и полису осигурања запослених од последица несрећног случаја, у свему према важећим законским прописима

**ОБАВЕЗЕ ПРУЖАОЦА УСЛУГЕ**

**Члан 8.**

Пружалац услуге се обавезује да услуге из члана 2. овог уговора врши:

- у складу са одредбама Закона о планирању и изградњи („Службени гласник РС”, број 72/2009, 81/2009-испр., 64/2010-одлука УС, 24/2011,121/2012, 42/2013-одлука УС, 50/2013-одлука УС, 98/2013, УС, 132/2014, 145/2014 и 83/2018), Правилником о садржини и начину вођења стручног надзора („Службени гласник РС”, број 22/15 и број 24/17) и другим прописима и стандардима који регулишу ову област квалитетно и уз строго поштовање професионалних правила своје струке, као и према Комерцијалном уговору о модернизацији и реконструкцији мађарско-српске железничке пруге на територији Републике Србије, деоница Београд Центар – Стара Пазова;

-изврши у року утврђеном чланом 5. овог уговора;

-да у року од 7 дана од дана закључења уговора достави решења о вршиоцима стручног надзора именованим као кључно особље у Понуди, по областима наведеним у Понуди;

-да у року од 15 дана од дана закључења уговора, преда Наручиоцу банкарске гаранције из члана 6. овог уговора за: повраћај авансног плаћања и добро извршење посла издате у складу са одредбама конкурсне документације, као и полисе осигурања из члана 7. овог уговора.

-Припрема и доставља Наручиоцу све податке и извештаје у складу са захтевима Ricardo Certification B.V. који пружа услуге верификације структурног подсистема инфраструктура према техничким спецификацијама интероперабилности за пројекат унапређења (модернизације) пруге Београд-Нови Сад-Суботица-државна граница (Келебија), за брзину до 200км/h.

**Члан 9.**

Пружалац услуге се обавезује да, без претходне писмене сагласности Наручиоца, неће током рада ни након завршетка услуге и уговора, објављивати нити чинити доступним трећим лицима документацију и податке на пословима који су предмет овог уговора, било у целини или у деловима.

**ОБАВЕЗЕ НАРУЧИОЦА**

**Члан 10.**

Наручилац има обавезу да:

-преда Пружаоцу услуге комплетну техничку документацију, као и Комерцијални уговор о модернизацији и реконструкцији мађарско-српске железничке пруге на територији Републике Србије, деоница Београд Центар – Стара Пазова;

- благовремено обавести Пружаоца услуге о свим променама техничке односно пројектне документације на коју је Наручилац дао сагласност, а на основу које се изводе радови;

- благовремено врши плаћања Пружаоцу услуге за извршене услуге на основу исправно испостављене ситуације;

- именује лице као представника Наручиоца на реализацији Пројекта.

**Члан 11.**

Уколико Наручилац током периода извршења услуге из члана 2. овог уговора одустане од њеног извршења или појединих делова, дужан је да писмено обавести Пружаоца услуге о свом одустајању и да надокнади све трошкове које је Пружалац услуге имао до дана пријема обавештења о одустајању.

**ОБАВЕЗЕ ИНВЕСТИТОРА**

**Члан 12.**

Инвеститор се обавезује да:

* именује овлашћено лице за праћење реализације овог уговора и у року од пет дана од дана закључења Уговора, и о томе у писаној форми обавести Наручиоца и Пружаоца услуге;
* оверава достављене извештаје Пружаоца услуге о извршеном нивоу услуге, а који су саставни део привремених ситуација и окончане ситуације;
* оверава испостављене ситуације и доставља их Наручиоцу ради плаћања по истим.

**РАСКИД УГОВОРА**

**Члан 13.**

Наручилац може једнострано да раскине овај уговор ако је над Пружаоцем услуге покренут стечајни поступак или поступак ликвидације који није последица статусне промене, ако Пружалац услуге пренесе или уступи овај уговор трећој страни, или ако Пружалац услуге:

- одустане од извршења овог уговора;

- добије забрану надлежног органа за даље обављање послова који су предмет овог уговора;

- не извршава своје уговорне обавезе;

-уколико Пружалац услуге благовремено не достави средства обезбеђења из члана 6. и полисе осигурања из члана 7. овог уговора.

Наручилац може једнострано да раскине овај уговор и у случају када наступе околности или догађаји који отежавају или онемогућавају извршење овог уговора (виша сила).

**Члан 14.**

Пружалац услуге може једнострано да раскине уговор ако Наручилац не врши плаћања на начин и у роковима из члана 4. овог уговора, само ако Наручилац и у накнадно остављеном разумном року не испуни ову обавезу.

Накнадни рок, као услов за раскид уговора, не одређује се једино када Наручилац изјави да не може да испуни обавезу из става 1. овог члана.

**Члан 15.**

Уговор се једнострано раскида писаном изјавом која се доставља другој уговорној страни и са отказним роком од 30 (тридесет) дана од дана достављања исте.

**УГОВОРНА КАЗНА**

**Члан 16.**

Ако Пружалац услуге не изврши услугу у року одређеном у члану 5. овог уговора, дужан је да плати Наручиоцу казну у износу од 2‰ (два промила) дневно, рачунајући од укупне вредности уговорених услуга, до максималног одбитка од 10% (десет процената) уговорене цене.

**ПРОМЕНА ПОДАТАКА**

**Члан 17.**

Пружалац услуге је дужан да у складу са одредбом члана 77. ЗЈН, без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи током важења уговора о јавној набавци и да је документује на прописан начин.

**ИЗМЕНЕ ТОКОМ ТРАЈАЊА УГОВОРА**

**Члан 18.**

Наручилац може након закључења уговора о јавној набавци без спровођења поступка јавне набавке повећати обим предмета набавке, с тим да се вредност Уговора може повећати максимално до 5% од укупне вредности првобитно закљученог Уговора, сходно члану 115. став 1. ЗЈН.

Наручилац може дозволити измене током трајања уговора, на основу образложеног писаног захтева Извршиоца, из разлога на које Пружалац услуге није могао утицати, сходно члану 115. став 2. ЗЈН .

Образложени захтев за измену уговора, Пружалац услуге подноси Наручиоцу, у року од 2 (два) дана од дана сазнања за околности из става 2. овог члана, а најкасније у року од 5 (пет) дана пре истека коначног рока за извршење услуге израде пројектне документације наведене у члану 2. овог Уговора.

**ОПШТЕ ОДРЕДБЕ**

**Члан 19.**

Уговорне стране су сагласне да су следећа документа саставни део овог уговора:

* Комерцијални уговор о модернизацији и реконструкцији мађарско-српске железничке пруге на територији Републике Србије, деоница Београд Центар – Стара Пазова;
* Пројектни задатак;
* Понуда Пружаоца услуге број \_\_\_\_\_\_\_\_\_\_\_ од \_\_\_\_\_\_\_\_\_ године.

**ЗАБРАНА УСТУПАЊА И ЗАЛАГАЊА УГОВОРА**

**Члан 20.**

Ниједна страна нема право да овај уговор или неко од својих права и обавеза из овог уговора уступи, прода, нити заложи трећем лицу.

**ПРЕЛАЗНЕ И ЗАВРШНЕ ОДРЕДБЕ**

**Члан 21.**

Све евентуалне неспоразуме који настану поводом овог уговора уговорне стране ће покушати да реше споразумно, а у супротном за решавање спора се уговара надлежност Привредног суда у Београду.

**Члан 22.**

Уговорне стране су сагласне да ће се на све оно што није утврђено овим уговором, примењивати одредбе Закона о јавним набавкама, Закона о облигационим односима, Закона о планирању и изградњи као и других прописа којима се уређују питања из овог уговора.

**Члан 23.**

Овај уговор ступа на снагу даном потписивања, а почиње да се примењује даном достављања банкарских гаранција из члана 6. и полиса осигурања из члана 7. овог уговора.

**Члан 24.**

Овај уговор је сачињен у 9 (девет) истоветних примерака, по 3 (три) за сваку уговорну страну.

|  |  |  |
| --- | --- | --- |
| **НАРУЧИЛАЦ:**  **МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ** |  | **ПРУЖАЛАЦ УСЛУГЕ:** |
| **Проф. др Зорана З. Михајловић** |  |  |
|  |  |  |
| **ИНВЕСТИТОР:**  **Инфраструктура железнице Србије ад** |  |  |
| **др Мирољуб Јевтић в.д. директора** |  |  |
|  |  |  |